دلێگەو چاپەمەنی و ئەرەیاونای هێزەکێ پارێزنای گەلی (هەپەگە/ HPG) شناسنامێ ٧ گەریلایاش ئاشکرا کەرد کە جە هەرێمو ئاڤاشینی سەر بەهەرێمەکێ پارێزنای میدیای بە بۆردمانو باڵەپڕە جەنگیەکانو تورکیای شەهیدێ بیێنێ.
هەپەگە دەستنیشانش کەردەن: یۆ جە گەریلا شەهیدەکان خەڵکو شارو کرماشان-یەن و شناسنامەکەش بە ئی جۆرە ورستەن ڕووە:
ئەشناسیا بە: خەبات ئاسۆ
نامێ و شۆرەت: عوبەید مەولودی
یاگۍ جەئەڎابییەی: کرماشان/ وەرکەوتو کوردستانی
نامێ ئەڎێ: (هاجەر)ە
نامێ تاتەی: حوسەین
یاگۍ و کاتو شەهیدبییەی: ئاڤاشین/٣/٥/ ٢٠٢١
هەپەگە باسش جە شەهید خەبات ئاسۆی کەردەن و دەستنیشانش کەردەن: هامڕامان خەبات ئاسۆ جە کرماشان کە شارو وڵاتپارێزیەن جەڎێ ببیەن و بە تایبەتمەندی کۆمەڵایەتی گەورە بییەن و ژیوایش گوزەرنان. جە  ٢٠١٨نە بەشداریش جە ڕیزەکانو گەریلاکانو کوردستانی کەردەن و جە قەندیل تا ئاڤاشین ئەزموونی گەورەش بەدەستوست و رەنجش کێشا و  فیداکارانە و خاکییانە بەشداریش جە چالاکیێ و ئەرکەکانش کەردەن. هامڕا خەبات ئاسۆ دلێ دڵ و دەروونو هامڕاکانشەنە یاگۍ وێش کەردێبێوە و کەسێوی وەشەویس بێ.
بەئی بۆنەوە سەرەوەشی جە خانەوادەو شەهیدی و گەلە وڵاتپارێزکەیمان مەکەرمێ.
